শুক্রবার আওয়ামী লীগের সাধারণ সম্পাদক ওবায়দুল কাদের বলেছেন, সরকার খালেদা জিয়ার বিরুদ্ধে মামলার রায় তারা দিচ্ছেন না আদালত দিবেন, এমন বক্ত্যেব সমালোচনা করে বিএনপির এ নেতা বলেন, আদালত তো মামলা দেয়নি, মামলা দিয়েছে সরকার। সরকার যখন মামলা দিয়েছে তখন সেই মামলা দেয়ার তো তাদের একটা উদ্দেশ্য আছে। আর আপনারা জানেন যে আদালতে দলমত দেখা হয়, আমরা আদালতে হাজিরা না দিলে জামিন না দিয়ে জেলে পাঠানো হয় আর সরকারের দুই জন মন্ত্রী মামলা নিয়েও ঘুরে বেড়াচ্ছেন। তাই ওবায়দুল কাদেরের কথা এখানে ধোপে টিকে না। এটি রাজনৈতিক মামলা আর আমরাও রাজনৈতিক ভাবেই মোকাবেলা করবো।আগামী নির্বাচনের আগে খালেদা জিয়াকে সাজা দেয়া হবে কি না এমন প্রশ্নের জবাবে তিনি বলেন, খালেদা জিয়াকে থামানোর জন্য সরকার বহু চেষ্ঠাই করবে। আর গণতন্ত্রে সকল অপচেষ্টাকে প্রতিহত করার দায়িত্ব জনগণের।